壽天甯寺主僧可舉八十
作者：陳著
朝代：宋

paragraphs: □□□□□，化身千百億。
應世來住山，誰是直翁直。
海眼□□脚，春心有鐵脊。
閲歷十五期，作爲萬分一。
洗盡舊氛□，□出新金碧。
層霄撼鼓鐘，證明大功德。
法嗣鎮別洲，澎湃好消息。
歡喜不聞聲，贊嘆自生福。
今日是何日，相慶開九秩。
我亦有偈言，自知非本色。
□憑南風便，吹入莊嚴域。